pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท เร่งซ่อมแซมถนนสาย ลย.4017 จ.เลย เบื้องต้นหลังน้ำลด
วันพฤหัสบดีที่ 25 พฤษภาคม 2560
กรมทางหลวงชนบท เร่งซ่อมแซมถนนสาย ลย.4017 จ.เลย เบื้องต้นหลังน้ําลด
กรมทางหลวงชนบท กระทรวงคมนาคมได้ดําเนินการซ่อมแซมเบื้องต้น ถนนทางหลวงชนบท สาย ลย.4017 แยกทางหลวงหมายเลข 2186 (กม.ที่ 135+700) – บ้านเชียงกลม อําเภอปากชม จังหวัดเลย
ที่ชํารุดเสียหายจากอุทกภัย ซึ่งขณะนี้สามารถใช้งานได้ตามปกติแล้ว ทั้งนี้ หลังจากเข้าสู่ภาวะปกติ นอกจากจะดําเนินการซ่อมแซมเบื้องต้น เพื่อให้ประชาชนสามารถสัญจรไปมาได้ ภายใน 7 วัน แล้ว กรมจะดําเนินการสํารวจ ออกแบบ ประมาณราคา พร้อมภาพถ่ายสภาพความเสียหายหลังน้ําลด เพื่อนําเสนอขอสนับสนุนงบประมาณแก้ไขปัญหาในระยะยาวต่อไป
ทั้งนี้ กรมทางหลวงชนบท ขอความร่วมมือประชาชน “ขับรถช้า เปิดไฟหน้า คาดเข็มขัดนิรภัย” ตามนโยบายของกระทรวงคมนาคม โปรดระมัดระวังในการใช้รถใช้ถนนเป็นพิเศษโดยเฉพาะพื้นที่ที่ประสบกับอุทกภัย และโปรดสังเกตป้ายจราจรเตือนระดับน้ําหรือป้ายหลีกเลี่ยงเส้นทาง โดยสามารถสอบถามรายละเอียดเพิ่มเติมหรือแจ้งเหตุอุทกภัยได้ที่สายด่วนทางหลวงชนบท 1146 ตลอด 24 ชั่วโมง หรือสํานักงานทางหลวงชนบท แขวงทางหลวงชนบท ในพื้นที่ ในวันและเวลาราชการ
รัฐบาลไทย-ข่าวทำเนียบรัฐบาล-กรุงไทยเพิ่มเที่ยวรถเติมเงิน ATM มากกว่า 2 เท่า บริการประชาชนกระตุ้นเศรษฐกิจทั่วไทย
วันจันทร์ที่ 26 สิงหาคม 2562
กรุงไทยเพิ่มเที่ยวรถเติมเงิน ATM มากกว่า 2 เท่า บริการประชาชนกระตุ้นเศรษฐกิจทั่วไทย
ธนาคารกรุงไทย เผยช่วง 21-25 สิงหาคมที่ผ่านมา ธนาคารจัดรถเติมเงินเพื่อเติมเงินในเครื่อง ATM รวมมากกว่า 6,500 เที่ยว เพิ่มจากปกติ 2 เท่า เพื่อให้บริการแก่ผู้ถือบัตรสวัสดิการแห่งรัฐผ่านเครื่อง ATM  เกือบ 10,000 เครื่องทั่วประเทศ
ธนาคารกรุงไทย เผยช่วง 21-25 สิงหาคมที่ผ่านมา ธนาคารจัดรถเติมเงินเพื่อเติมเงินในเครื่อง ATM รวมมากกว่า 6,500 เที่ยว เพิ่มจากปกติ 2 เท่า เพื่อให้บริการแก่ผู้ถือบัตรสวัสดิการแห่งรัฐผ่านเครื่อง ATM เกือบ 10,000 เครื่องทั่วประเทศ และจัดทีมงานเฝ้าติดตามเป็นกรณีพิเศษตลอด 7 วัน ระบุมีการถอนเงินจากเครื่อง ATM 9.5 ล้านครั้ง คิดเป็นจํานวนเงิน 5.3 พันล้านบาท
นายพิชิต จงสฤษดิ์หวัง ที่ปรึกษากรรมการผู้จัดการใหญ่ ธนาคารกรุงไทย เปิดเผยว่า จากที่รัฐบาลได้ออกมาตรการกระตุ้นเศรษฐกิจรอบใหม่ โดยหนึ่งในมาตรการคือการเพิ่มเงินให้ผู้ถือบัตรสวัสดิการแห่งรัฐ เพื่อเพิ่มกําลังซื้อให้กับประชาชน และให้เกิดการหมุนเวียนในระบบเศรษฐกิจ ในส่วนของธนาคารกรุงไทยซึ่งดูแลเรื่องการจ่ายเงินให้ผู้ถือบัตรผ่านเครื่อง ATM จํานวนเกือบ 10,000 เครื่องทั่วประเทศนั้น ธนาคารได้จัดทีมงานเพื่อดูแลเรื่องการจ่ายเงินเป็นกรณีพิเศษ โดยมีการประสานงานอย่างใกล้ชิดของหน่วยงานที่เกี่ยวข้อง เพื่อเฝ้าติดตามเครื่อง ATM เครื่อง ADM เครื่อง RCM ตลอด 24 ชั่วโมง โดยเฉพาะเครื่องที่ตั้งอยู่ในพื้นที่ที่มีการใช้บัตรสวัสดิการแห่งรัฐ ธนาคารให้ความสําคัญเป็นลําดับแรกๆ ทั้งการเติมเงินและการแก้ไขปัญหา
“ที่ผ่านมาระหว่างวันที่ 21-25 สิงหาคมที่ผ่านมา ทีมศูนย์เงินสด 23 ศูนย์ทั่วประเทศได้เฝ้าติดตาม และให้ความสําคัญกับการบรรจุเงิน และการเปลี่ยนกล่องเงินด่วน กรณีธนบัตร 500 บาท และ 100 บาท ใกล้หมดหรือหมดกะทันหัน และมีการเพิ่มรอบการเติมเงินจากปกติ 200% รวมแล้วกว่า 6,500 เที่ยว โดยทํางานตลอด 7 วัน เพื่อให้สามารถบริการลูกค้าอย่างทั่วถึง ซึ่งธนาคารเข้าใจความต้องการของลูกค้า และยกระดับการให้บริการอย่างต่อเนื่อง”
ทั้งนี้ ในช่วงวันที่ 21-25 สิงหาคมที่ผ่านมา มีผู้ถือบัตรสวัสดิการแห่งรัฐถอนเงินจากเครื่อง ATM หรือนําบัตรไปใช้จ่ายผ่านเครื่อง EDC แล้วประมาณ 11.6 ล้านครั้ง เป็นการถอนเงินจากเครื่อง ATM 9.5 ล้านครั้ง คิดเป็นจํานวนเงิน 5.3 พันล้านบาท เฉลี่ยเป็นจํานวนเงิน 560 บาทต่อครั้ง
รัฐบาลไทย-ข่าวทำเนียบรัฐบาล-รองนายกฯ หนุน ดีอีเอส จัดอาคารหอพัก CAT รองรับบุคลากรทางการแพทย์ราชวิทยาลัยจุฬาภรณ์ 145 ห้อง ลดความเสี่ยงติดเชื้อโควิด 19
วันอังคารที่ 14 เมษายน 2563
รองนายกฯ หนุน ดีอีเอส จัดอาคารหอพัก CAT รองรับบุคลากรทางการแพทย์ราชวิทยาลัยจุฬาภรณ์ 145 ห้อง ลดความเสี่ยงติดเชื้อโควิด 19
รองนายกฯ หนุน ดีอีเอส จัดอาคารหอพัก CAT รองรับบุคลากรทางการแพทย์ราชวิทยาลัยจุฬาภรณ์ 145 ห้อง ลดความเสี่ยงติดเชื้อโควิด 19
พล.อ.ประวิตร วงษ์สุวรรณ รองนายกรัฐมนตรี และคณะ พร้อมด้วยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เดินทางมาให้กําลังใจบุคลากรทางการแพทย์ของราชวิทยาลัยจุฬาภรณ์ ที่ได้เข้าพักในอาคารหอพัก ซึ่ง CAT ได้เอื้อเฟื้อสถานที่ และจัดเตรียมสิ่งอํานวยความสะดวกภายในห้องพัก ไว้เป็นอย่างดีจํานวน 145 ห้อง ขณะนี้เข้าพักแล้ว 25 ห้อง เพื่อสนับสนุนบุคลากรทางการแพทย์ราชวิทยาลัยจุฬาภรณ์ ให้ได้รับความสะดวกสบายในการพักผ่อน ช่วยลดความเสี่ยงต่อการติดเชื้อระหว่างกัน โดยไม่ต้องเสียเวลาเดินทางและค่าใช้จ่ายที่พัก ซึ่งจะทําให้เจ้าหน้าที่ทางการแพทย์สามารถปฏิบัติงานได้ อย่างเต็มที่ ณ อาคารหอพัก CAT สํานักงานใหญ่ ถนนแจ้งวัฒนะ โดยมีศาสตราจารย์ นายแพทย์นิธิ มหานนท์ ผู้อํานวยการโรงพยาบาลจุฬาภรณ์ และ พันเอก สรรพชัย หุวะนันทน์ กรรมการผู้จัดการใหญ่ บริษัท กสท โทรคมนาคม จํากัด (มหาชน) หรือ CAT พร้อมคณะผู้บริหารให้การต้อนรับ เมื่อวันที่ 14 เมษายน 2563 สําหรับอาคารหอพัก CAT ตั้งอยู่ใกล้กับราชวิทยาลัยจุฬาภรณ์ มีความสะดวกสบายด้วยห้องพักสะอาด ขนาดมาตรฐาน เครื่องปรับอากาศ สิ่งอํานวยความสะดวกต่างๆ พร้อมระบบคีย์การ์ดและเจ้าหน้าที่รักษาความปลอดภัย 24 ชั่วโมง
พร้อมกันนี้ พล.อ.ประวิตร ยังได้กล่าวแสดงความขอบคุณ และชื่นชมทั้ง 3 หน่วยงานได้แก่ ดีอีเอส ,CAT และ รพ.จุฬาภรณ์ ที่ได้ร่วมมือกันในภาวะที่ประเทศต้องเผชิญกับสถานการณ์แพร่ระบาดของเชื้อโรคโควิด-19 ซึ่งเป็นไปตามนโยบายรัฐบาล พล.อ.ประยุทธ์ จันทร์โอชา ที่ต้องการให้หน่วยงานต่างๆทุกภาคส่วน สนับสนุนการปฏิบัติหน้าที่ของบุคลากรทางการแพทย์ และเชื่อมั่นว่าจะมีหน่วยงานอื่นๆพร้อมที่จะให้ความร่วมมือสนับสนุน ช่วยเหลือบุคลากรทางการแพทย์ ที่กําลังทําหน้าที่ในเวลานี้
*****************
รัฐบาลไทย-ข่าวทำเนียบรัฐบาล-โฆษก สตช. เผย ผบ.ตร.เน้นย้ำให้เจ้าหน้าที่ ตร.ทุกหน่วย บูรณาการการปฏิบัติร่วมกัน พร้อมกำชับให้เร่งคลี่คลายคดีนักท่องเที่ยวสาวชาวอังกฤษ
วันพฤหัสบดีที่ 30 สิงหาคม 2561
โฆษก สตช. เผย ผบ.ตร.เน้นย้ําให้เจ้าหน้าที่ ตร.ทุกหน่วย บูรณาการการปฏิบัติร่วมกัน พร้อมกําชับให้เร่งคลี่คลายคดีนักท่องเที่ยวสาวชาวอังกฤษ
โฆษก สตช. เผย ผบ.ตร.เน้นย้ําให้เจ้าหน้าที่ ตร.ทุกหน่วย บูรณาการการปฏิบัติร่วมกัน พร้อมกําชับให้เร่งคลี่คลายคดีนักท่องเที่ยวสาวชาวอังกฤษ
เมื่อวันที่ 26 สิงหาคม พ.ศ. 2561 พลตํารวจเอก วิระชัย ทรงเมตตา รองผู้บัญชาการตํารวจแห่งชาติ/โฆษกสํานักงานตํารวจแห่งชาติ และพันตํารวจเอก กฤษณะ พัฒนเจริญ รองโฆษกสํานักงานตํารวจแห่งชาติ ชี้แจง กรณีตามที่เว็บไซต์สํานักข่าว Daily Mail รายงานว่ามีนักท่องเที่ยวสาวชาวอังกฤษถูกวางยาแล้วข่มขืนที่หาดทรายรี เกาะเต่า จ.สุราษฎร์ธานี และได้เข้าแจ้งความที่ สภ.เกาะพงัน แต่ตํารวจไม่บันทึกคําให้การเรื่องการถูกข่มขืน โดยลงบันทึกเพียงแค่ถูกขโมยทรัพย์สิน และไม่ตรวจสอบกล้องวงจรปิดที่ร้านอาหารบริเวณที่เกิดเหตุ เนื่องจากอ้างว่ากล้องวงจรปิดที่ร้านดังกล่าวชํารุด ด้วยมีเจตนาปิดข่าวนั้น
เบื้องต้น พันตํารวจเอก สถิตย์ คงเนียม ผู้กํากับการสถานีตํารวจภูธรเกาะพะงัน ท้องที่ที่ผู้เสียหายเข้าแจ้งความ ได้ชี้แจงว่าผู้เสียหายได้เดินทางมาที่สถานีตํารวจภูธรเกาะพงัน พร้อมกับเพื่อนชาย เพื่อแจ้งว่าโทรศัพท์มือถือและเงินของตนสูญหายไปในพื้นที่เกาะเต่า เจ้าหน้าที่ตํารวจจึงได้แนะนําให้ผู้เสียหายเดินทางไปแจ้งความที่ สภ.เกาะเต่า พื้นที่เกิดเหตุ ซึ่งจะสามารถตรวจสอบข้อเท็จจริงและดําเนินการในส่วนที่เกี่ยวข้องได้อย่างมีประสิทธิภาพมากกว่า แต่ผู้เสียหายแจ้งว่าไม่สะดวกที่จะเดินทางไปยัง สภ.เกาะเต่า และต้องการแจ้งความเพื่อนําหลักฐานไปยื่นต่อบริษัทที่รับประกันไว้เท่านั้น โดยที่ผู้เสียหายไม่ได้แจ้งความว่าถูกข่มขืนกระทําชําเราแต่อย่างใด เจ้าหน้าที่ตํารวจจึงได้รับแจ้งความกรณีทรัพย์สินสูญหายได้ตามความประสงค์ของผู้เสียหาย เพื่อเป็นการอํานวยความสะดวกแก่นักท่องเที่ยว จนต่อมาได้ทราบเรื่องจากสื่อออนไลน์ดังกล่าว ซึ่งเมื่อได้ทราบข่าว ทางกองบังคับการตํารวจภูธรจังหวัดสุราษฎร์ธานี ก็ได้สั่งการให้ สภ.เกาะพะงัน และ สภ.เกาะเต่า เร่งตรวจสอบกล้อง CCTV และพยานหลักฐานอื่น ๆ ในบริเวณที่เกิดเหตุและพื้นที่ใกล้เคียง ตลอดจนให้เรียกพยานและผู้ที่เกี่ยวข้องกับผู้เสียหายเข้ามาสอบปากคําและพิสูจน์ทราบข้อเท็จจริงต่อไป
อย่างไรก็ตาม ท่านพลตํารวจเอก จักรทิพย์ ชัยจินดา ผู้บัญชาการตํารวจแห่งชาติ ได้เน้นย้ําให้เจ้าหน้าที่ตํารวจทุกหน่วยบูรณาการการปฏิบัติร่วมกัน และกําชับให้เจ้าหน้าที่ตํารวจที่เกี่ยวข้อง เร่งคลี่คลายคดีดังกล่าว อาศัยพยานหลักฐานทางนิติวิทยาศาสตร์ เป็นสําคัญ รวมถึงให้ดําเนินการตามแนวทางปฏิบัติในการรักษาความปลอดภัยและสร้างความมั่นใจให้กับนักท่องเที่ยวชาวต่างชาติที่เดินทางมาท่องเที่ยว หรือพักอาศัยในประเทศไทยอีกด้วย
--------------------------
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ผลักดันเศรษฐกิจไทยสู่การแข่งขันระดับโลก
วันศุกร์ที่ 19 พฤษภาคม 2560
รมว.กระทรวงดิจิทัลฯ ผลักดันเศรษฐกิจไทยสู่การแข่งขันระดับโลก
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) บรรยายพิเศษ หัวข้อ Digital Economy กลยุทธ์สร้างนวัตกรรมใหม่เพื่อธุรกิจไทยแบบก้าวกระโดด ในงานสัมมนา “TrueBusiness Forum 2017” ภายใต้แนวคิด “Smart Thailand 4.0 ร่วมขับเคลื่อนเศรษฐกิจไทยด้วยดิจิทัลสู่การแข่งขันระดับโลก” ซึ่งทรูบิสิเนส กลุ่มทรู จัดขึ้นเพื่อธุรกิจไทย และสนับสนุนนโยบายของภาครัฐในการขับเคลื่อนประเทศสู่ Thailand 4.0 เพื่อผลักดันให้องค์กรธุรกิจทุกขนาด ทุกประเภท มีความตื่นตัว และนําเทคโนโลยีดิจิทัลมาใช้ประโยชน์ด้านธุรกิจ ซึ่งจะช่วยเพิ่มขีดความสามารถในการแข่งขันของภาคธุรกิจไทยทั้งในและต่างประเทศไปจนถึงระดับภูมิภาค โดยภายในงานยังมีการบรรยายพิเศษจากวิทยากรผู้ทรงคุณวุฒิ มาร่วมถ่ายทอดความรู้และประสบการณ์ในมุมต่างๆ รวมทั้งแนวคิด โอกาสในการทําธุรกิจ การใช้นวัตกรรมและเทคโนโลยี เพื่อประโยชน์สูงสุดในการบริหารงาน เมื่อวันที่ 17 พฤษภาคม 2560 ณ ห้องรอยัล พารากอน ฮอลล์ ชั้น 5 ศูนย์การค้าสยามพารากอน กรุงเทพฯ
************************
รัฐบาลไทย-ข่าวทำเนียบรัฐบาล-ยธ. จัดงาน "ตลาดคลองผดุง : รวมใจภักดิ์รักแม่ เที่ยงแท้ยุติธรรม" ระหว่างวันที่ ๑-๒๔ สิงหาคม ๒๕๕๙
วันอังคารที่ 23 สิงหาคม 2559
ยธ. จัดงาน "ตลาดคลองผดุง : รวมใจภักดิ์รักแม่ เที่ยงแท้ยุติธรรม" ระหว่างวันที่ ๑-๒๔ สิงหาคม ๒๕๕๙
ยธ. จัดงาน "ตลาดคลองผดุง : รวมใจภักดิ์รักแม่ เที่ยงแท้ยุติธรรม" ระหว่างวันที่ ๑-๒๔ สิงหาคม ๒๕๕๙
เมื่อวันอาทิตย์ที่ ๒๑ สิงหาคม ๒๕๕๙
นายธวัชชัย ไทยเขียว รองปลัดกระทรวงยุติธรรม
ในฐานะผู้บริหารงานตลาดคลองผดุงกรุงเกษมของกระทรวงยุติธรรม (CEO) ประจําวันนี้
ได้เยี่ยมชมการบริหารจัดการภายใน "ตลาดคลองผดุง : รวมใจภักดิ์ รักแม่ เที่ยงแท้ยุติธรรม"
ซึ่ง จัดโดยกระทรวงยุติธรรม เพื่อเฉลิมพระเกียรติสมเด็จพระนางเจ้าฯ พระบรมราชินีนาถ
เนื่องในโอกาสมหามงคลเฉลิมพระชนมพรรษา ๗ รอบ ๘๔ พรรษา ๑๒ สิงหาคม ๒๕๕๙
อีกทั้งยังมีการจําหน่ายสินค้าและผลิตภัณฑ์จากหน่วยงานในสังกัด
รวมถึงการให้บริการคําปรึกษาทางด้านกฎหมาย อันเป็นการช่วยเหลือประชาชนให้ได้รับความยุติธรรมอย่างทั่วถึง
สําหรับการจัดงานครั้งนี้จะมีไปจนถึงวันที่ ๒๔ สิงหาคม ๒๕๕๙ ณ ตลาดคลองผดุงกรุงเกษม บริเวณข้างทําเนียบรัฐบาล
รัฐบาลไทย-ข่าวทำเนียบรัฐบาล-นายกรัฐมนตรีร่วมเป็นเกียรติ เนื่องในโอกาสวันสถาปนากองทัพภาคที่ 1 ครบรอบปีที่ 110
วันจันทร์ที่ 13 มกราคม 2563
นายกรัฐมนตรีร่วมเป็นเกียรติ เนื่องในโอกาสวันสถาปนากองทัพภาคที่ 1 ครบรอบปีที่ 110
นายกรัฐมนตรีร่วมเป็นเกียรติเนื่องในโอกาสวันสถาปนากองทัพภาคที่ 1 ครบรอบปีที่ 110 เพื่อเป็นการน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ทรงพระกรุณาโปรดเกล้าโปรดกระหม่อมจัดตั้งกองทัพภาคที่ 1
วันนี้ (13 มกราคม 2563) เวลา 07.30 น. ณ กองบัญชาการกองทัพภาคที่ 1 ถนนราชดําเนินนอก เขตดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเจริญพระพุทธมนต์ ร่วมเป็นเกียรติเนื่องในโอกาสวันสถาปนากองทัพภาคที่ 1 ครบรอบ 110 ปี พร้อมด้วย พลเอกอนุพงษ์ เผ่าจินดา รัฐมนตรีว่าการกระทรวงมหาดไทย โดยมี พลโท ธรรมนูญ วิถี แม่ทัพภาคที่ 1 และคณะให้การต้อนรับ
เมื่อนายกรัฐมนตรีเดินทางถึงบริเวณกองบัญชาการกองทัพภาคที่ 1 ได้ขึ้นแท่นรับความเคารพจากแถวทหารต้อนรับ หมู่ธงเกียรติยศวงดุริยางค์บรรเลงเพลงฯ จากนั้น นายกรัฐมนตรีวางพานพุ่มดอกไม้สด ถวายความเคารพพระบรมราชานุเสาวรีย์ รัชกาลที่ 6 ต่อจากนั้น นายกรัฐมนตรีเข้าสู่ห้องพิธีสงฆ์ ณ ห้องอเนกประสงค์ กองบัญชาการกองทัพภาคที่ 1 พระสงฆ์ 10 รูป เข้าประจําที่บนอาสนสงฆ์ นายกรัฐมนตรีจุดธูปเทียนบูชาพระรัตนตรัย และเครื่องทองน้อย พระสงฆ์ให้ศีล
จบแล้วนายกรัฐมนตรี ทอดผ้าไตรบังสุกุล จํานวน 10 ผืน พระสงฆ์สดับปกรณ์ นายกรัฐมนตรีกรวดน้ําและรับพร พระสงฆ์เจริญพระพุทธมนต์ นายกรัฐมนตรีจุดเทียนที่ขันน้ํามนต์ และถวายขันน้ํามนต์ พระสงฆ์เจริญพระพุทธมนต์จบ นายกรัฐมนตรีถวายจตุปัจจัยไทยธรรมแด่พระสงฆ์ กรวดน้ําและรับพร จบพิธีสงฆ์ ต่อจากนั้น นายกรัฐมนตรี ลงนามในสมุดเยี่ยม ณ ห้องเกียรติยศ กองทัพภาคที่ 1 แล้วขึ้นแท่นรับการเคารพจากแถวทหารต้อนรับและหมู่ธงเกียรติยศ ด้านหน้าอาคาร กองบัญชาการกองทัพภาคที่ 1 เป็นอันเสร็จพิธี
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีเปิดงานสมัชชาคุณธรรมภาคเหนือ
วันพฤหัสบดีที่ 22 มิถุนายน 2560
พิธีเปิดงานสมัชชาคุณธรรมภาคเหนือ
วันพฤหัสบดีที่ ๒๒ มิถุนายน ๒๕๖๐ เวลา ๑๐.๓๐ น. พลเอกธนะศักดิ์ ปฏิมาประกร รองนายกรัฐมนตรี เป็น เป็นประธานในพิธีเปิดงานสมัชชาคุณธรรมภาคเหนือ "รวมพลังประชารัฐขับเคลื่อนสังคมคุณธรรม : พอเพียง วินัย สุจริต จิตอาสา"
โดยมี นายวีระศักดิ์ วิจิตร์เเสงศรี ผู้ว่าราชการจังหวัดพิจิตร กล่าวรายงานในพิธี พร้อมด้วยดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายมานัส ทารัตน์ใจ อธิบดีกรมการศาสนา ผู้เเทนหน่วยงานที่เกี่ยวข้อง องค์กรภาคีเครือข่าย เครือข่ายสมัชชาคุณธรรมภาคเหนือ สํานักงานวัฒนธรรมจังหวัด ประชาชน ผู้บริหาร เเละเจ้าหน้าที่กรมการศาสนา เข้าร่วมในพิธี ณ ศาลาสภาบริหารคณะสงฆ์ วัดท่าหลวง อําเภอเมือง จังหวัดพิจิตร
กรมการศาสนา กระทรวงวัฒนธรรม เป็นองค์กรภาคีสมัชชาคุณธรรมเเห่งชาติ ร่วมกับ ศูนย์คุณธรรม(องค์กรมหาชน)เพื่อขับเคลื่อนงานด้านคุณธรรมทั้งระดับนโยบายเเละปฏิบัติ เพื่อให้เกิดการขยายผลการขับเคลื่อนคุณธรรมความดีในภูมิภาค ตามนโยบาย พลเอกธนะศักดิ์ ปฏิมาประกร รองนายกรัฐมนตรี ในฐานะประธานกรรมการส่งเสริมคุณธรรมเเห่งชาติ "รวมพลังประชารัฐขับเคลื่อนคุณธรรมความดี ตามวิถีพอเพียง"เพื่อเป็นเวทีกลางในการขับเคลื่อนคุณธรรมความดี เเละร่วมกันเเลกเปลี่ยนเรียนรู้ กําหนดเเนวทางการขับเคลื่อนวาระด้านคุณธรรมในภาคกลาง เพื่อรณรงค์เสริมสร้างคุณธรรม ๔ ประการ ได้เเก่ พอเพียง วินัย สุจริต จิตอาสา ให้เกิดการขับเคลื่อนคุณธรรมตามบริบทของเเต่ล่ะองค์กรอย่างเป็นรูปธรรมอย่างมีพลังจากทุกภาคส่วนในสังคม
รัฐบาลไทย-ข่าวทำเนียบรัฐบาล-“บิ๊กอู๋”ย้ำ  บนเวที ILO ไทยส่งเสริมบทบาทสตรีพัฒนาประเทศในทุกมิติ
วันอังคารที่ 5 มิถุนายน 2561
“บิ๊กอู๋”ย้ํา  บนเวที ILO ไทยส่งเสริมบทบาทสตรีพัฒนาประเทศในทุกมิติ
รมว.แรงงาน กล่าวถ้อยแถลงต่อเวที ILO เผย ประเทศไทยมุ่งมั่นส่งเสริมความเสมอภาค
เท่าเทียมทางเพศ ส่งเสริมงานที่มีคุณค่า พร้อมทํางานใกล้ชิดผู้มีส่วนได้ส่วนเสีย ขับเคลื่อนการพัฒนาประเทศ ลดความเหลื่อมล้ําทางสังคมโดยไม่ทิ้งใครไว้ข้างหลัง
เมื่อวันที่ 4 มิถุนายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้กล่าวถ้อยแถลงในการประชุมองค์การแรงงานระหว่างประเทศ (ILC) สมัยที่ 107 ณ นครเจนีวา สมาพันธรัฐสวิส โดยกล่าวว่าประเทศไทยมีความมุ่งมั่นที่จะส่งเสริมความเท่าเทียมทางเพศ และได้บูรณาการความเท่าเทียมทางเพศเข้าไปในทุกด้านของการพัฒนาประเทศอย่างต่อเนื่อง ทั้งด้านนโยบาย มาตรการ และกลไกต่าง ๆ ได้ถูกนํามาใช้เพื่อส่งเสริมการพัฒนาสตรีและความเท่าเทียม รวมทั้งการพิทักษ์สิทธิสตรี ภายใต้หลักของการไม่เลือกปฏิบัติ ซึ่งรวมถึงความเท่าเทียมระหว่างเพศหญิงและชายได้บรรจุไว้ในรัฐธรรมนูญของไทยและแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) ซึ่งได้มุ่งเน้นการพัฒนาที่คนเป็นศูนย์กลาง มีความครอบคลุม และลดความเหลื่อมล้ําทางสังคม พระราชบัญญัติความเท่าเทียมระหว่างเพศ พ.ศ. 2558 และยุทธศาสตร์การพัฒนาสตรี (พ.ศ. 2560-2564) เป็นอีกก้าวสําคัญในการส่งเสริมสถานะสตรี ปกป้องสิทธิแรงงานและความเสมอภาค นโยบายระดับชาติ "ประเทศไทย 4.0" ที่จะปรับโครงสร้างประเทศให้เป็นสังคมที่ขับเคลื่อนด้วยนวัตกรรมและไม่ทิ้งใครไว้เบื้องหลังเพื่อก้าวสู่การเป็นประเทศที่มีรายได้สูง ช่วยขยายโอกาสให้สตรีมีส่วนร่วมที่เท่าเทียมมากยิ่งขึ้นในการพัฒนาเศรษฐกิจและสังคมของประเทศ
พล.ต.อ.อดุลย์ฯ กล่าวต่อว่า ประเทศไทยได้เข้าเป็นภาคีในข้อตกลงระหว่างประเทศเกี่ยวกับการส่งเสริมให้อํานาจและความเสมอภาคแก่สตรี โดยเฉพาะการให้สัตยาบันอนุสัญญา ฉบับที่ 111 ในปีที่ผ่านมา ซึ่งยืนยันถึงความมุ่งมั่นในการพัฒนาสตรีและการหลอมรวมสตรีเข้าสู่กระบวนการพัฒนาประเทศอย่างเสมอภาคกัน ซึ่งที่ผ่านมาสถานะทางเศรษฐกิจและสังคมของสตรีไทยมีการปรับตัวดีขึ้นอย่างเห็นได้ชัด จํานวนสตรีที่ดํารงตําแหน่งผู้บริหารในหน่วยงานภาครัฐและภาคเอกชนมีแนวโน้มเพิ่มสูงขึ้น นโยบายของสถานที่ทํางานมีการปรับเปลี่ยนอย่างรวดเร็วเพื่อรองรับและเพิ่มความสามารถของสตรีให้มีส่วนร่วมที่ชัดเจนมากขึ้นในกําลังแรงงาน
“ผู้หญิงในที่ทํางานเป็นประเด็นท้าทายหนึ่งของประเทศไทย โดยเฉพาะอย่างยิ่งในกลุ่มแรงงานนอกระบบและแรงงานข้ามชาติหญิง แต่อย่างไรก็ตาม ยืนยันว่ารัฐบาลไทยมีความมุ่งมั่นตั้งใจที่จะทํางานต่อเนื่องอย่างใกล้ชิดกับ ILO และผู้มีส่วนได้ส่วนเสีย ทั้งในระดับประเทศและระดับนานาชาติเพื่อส่งเสริมความเท่าเทียมทางเพศ งานที่มีคุณค่า และการปูทางสู่อนาคตที่เป็นประโยชน์สําหรับทุกคนต่อไป”พล.ต.อ.อดุลย์ฯ กล่าวในท้ายสุด
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ ภาพ - ข้อมูล/
5 มิถุนายน 2561
รัฐบาลไทย-ข่าวทำเนียบรัฐบาล-EXIM BANK ชี้แจงข้อเท็จจริงโครงการเงินกู้แก่ CHOW
วันพฤหัสบดีที่ 2 กุมภาพันธ์ 2560
EXIM BANK ชี้แจงข้อเท็จจริงโครงการเงินกู้แก่ CHOW
อกรณีที่มีรายงานข่าวว่า EXIM BANK ให้บริษัท เชาว์ สตีล อินดัสทรี้ จํากัด (CHOW) นําเงินกู้ไปใช้ชําระคืนตั๋ว B/E ได้
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยต่อกรณีที่มีรายงานข่าวว่า EXIM BANK ให้บริษัท เชาว์ สตีล อินดัสทรี้ จํากัด (CHOW) นําเงินกู้ไปใช้ชําระคืนตั๋ว B/E ได้ ว่า โครงการเงินกู้ของ EXIM BANK ให้แก่ CHOW มีวัตถุประสงค์เพื่อให้บริษัทนําไปใช้ก่อสร้างโครงการโรงไฟฟ้าพลังงานแสงอาทิตย์ในญี่ปุ่น เป็นไปตามนโยบายของธนาคารในการสนับสนุนการลงทุนของไทยในต่างประเทศ รวมทั้งการพัฒนาพลังงานทดแทน โดยบริษัทต้องมีเอกสาร Invoice และ/หรือใบเสร็จที่เรียกเก็บโดยผู้รับเหมาของโครงการ ประกอบการเบิกกู้ตามความคืบหน้าของโครงการ เพื่อใช้ตรวจสอบว่า บริษัทได้มีการเบิกเงินกู้เพื่อนําไปชําระค่าก่อสร้างของโครงการจริง
กรรมการผู้จัดการ EXIM BANK กล่าวว่า ปัจจุบัน โครงการลงทุนของ CHOW ยังเป็นไปตามแผนธุรกิจและปฏิบัติตามเงื่อนไขเงินกู้ได้ครบถ้วน ซึ่ง EXIM BANK ติดตามความคืบหน้าของโครงการอย่างใกล้ชิด หากมีการผิดเงื่อนไข ธนาคารจะพิจารณาดําเนินการตามเหมาะสมต่อไป ซึ่งเป็นหลักปฏิบัติของสถาบันการเงินอยู่แล้ว มิได้เกี่ยวข้องกับการสั่งการโดยธนาคารแห่งประเทศไทย (ธปท.) ดังนั้น รายงานข่าวที่ว่า ธนาคารแห่งประเทศไทย (ธปท.) ได้กําชับว่า หาก CHOW ผิดนัดชําระหนี้ตั๋ว B/E ให้ EXIM BANK หยุดปล่อยกู้ทันทีนั้น จึงไม่เป็นความจริง
ทั้งนี้ ที่ผ่านมา EXIM BANK ได้สนับสนุนเงินกู้ให้แก่บริษัท เชาว์ เอ็นเนอร์ยี่ จํากัด (มหาชน) ซึ่งเป็นบริษัทย่อยภายใต้กลุ่มบริษัท เชาว์ สตีล จํานวนรวม 9,880 ล้านเยน หรือประมาณ 3,360 ล้านบาท
สอบถามรายละเอียดเพิ่มเติมได้ที่ส่วนประชาสัมพันธ์ สํานักบริหาร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1141-6
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีและบริษัทหลักทรัพย์จัดการกองทุน จำนวน ๒๘ แห่ง ร่วมลงนามบันทึกความตกลงการรับ-ส่งข้อมูลบุคคลที่ศาลมีคำสั่งพิทักษ์ทรัพย์ทางอิเล็กทรอนิกส์
วันอังคารที่ 28 สิงหาคม 2561
กระทรวงยุติธรรม โดยกรมบังคับคดีและบริษัทหลักทรัพย์จัดการกองทุน จํานวน ๒๘ แห่ง ร่วมลงนามบันทึกความตกลงการรับ-ส่งข้อมูลบุคคลที่ศาลมีคําสั่งพิทักษ์ทรัพย์ทางอิเล็กทรอนิกส์
กรมบังคับคดีและบริษัทหลักทรัพย์จัดการกองทุน จํานวน ๒๘ แห่ง ร่วมลงนามบันทึกความตกลงการรับ-ส่งข้อมูลบุคคลที่ศาลมีคําสั่งพิทักษ์ทรัพย์ทางอิเล็กทรอนิกส์
เมื่อวันจันทร์ที่ ๒๗ สิงหาคม ๒๕๖๑ เวลา ๑๔.๐๐ น. กรมบังคับคดีร่วมกับบริษัทหลักทรัพย์จัดการกองทุน ลงนามบันทึกความตกลงการรับ-ส่งข้อมูลทางอิเล็กทรอนิกส์ โดยมีนางสาวรื่นวดี สุวรรณมงคล อธิบดีกรมบังคับคดี นางวรวรรณ ธาราภูมิ ประธานกิตติมศักดิ์สมาคมบริษัทจัดการลงทุน นายวศิน วณิชย์วรานันต์ นายกสมาคมบริษัทจัดการลงทุน และผู้แทนบริษัทหลักทรัพย์จัดการกองทุน จํานวน ๒๘ แห่ง ที่เป็นสมาชิกของสมาคมบริษัทจัดการลงทุน ร่วมลงนามบันทึกความตกลงการรับ-ส่งข้อมูลทางอิเล็กทรอนิกส์ ณ ห้องประชุม ชั้น ๙ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี กล่าวว่า ความร่วมมือระหว่างกรมบังคับคดี และสมาคมบริษัทจัดการลงทุน เป็นการเพิ่มประสิทธิภาพในการรวบรวมทรัพย์สินของเจ้าพนักงานพิทักษ์ทรัพย์ สร้างความเชื่อมั่นในการลงทุน และส่งเสริมเศรษฐกิจของประเทศในภาพรวม ป้องกันความเสียหายที่อาจเกิดขึ้นกับบรรดาเจ้าหนี้ในคดีล้มละลาย และประชาชนทั่วไปจากการจําหน่าย จ่ายโอนทรัพย์สินของบุคคลที่ถูกศาลมีคําสั่งพิทักษ์ทรัพย์ และเป็นการลดขั้นตอนการปฏิบัติงาน การส่งข้อมูลผ่านระบบอิเล็กทรอนิกส์ จะช่วยลดขั้นตอนการปฏิบัติงานมีความสะดวกรวดเร็ว ลดการใช้เอกสาร และเป็นการบูรณาการ และสร้างสรรค์นวัตกรรมร่วมกันระหว่างหน่วยงานภาครัฐ และเอกชน การลงนามบันทึกความตกลงการรับ - ส่งข้อมูลทางอิเล็กทรอนิกส์ในครั้งนี้ จะได้ร่วมกันกําหนดรายละเอียด คุณลักษณะเฉพาะของระบบคอมพิวเตอร์ และรูปแบบข้อมูลที่รับ-ส่ง ระบบงานที่เกี่ยวข้อง การจัดให้มีการควบคุมภายใน การจํากัดสิทธิการเข้าถึงข้อมูลระบบคอมพิวเตอร์ การรักษาข้อมูลที่ได้รับระหว่างกันเป็นความลับ นอกจากนี้ได้ร่วมกันกําหนดพิธีปฏิบัติเกี่ยวกับการรับ-ส่งข้อมูลระหว่างกัน เพื่อการปฏิบัติงานร่วมกันอย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-“กอช. มอบความสุขส่งท้ายปี 2561 ให้สมาชิก”
วันจันทร์ที่ 24 ธันวาคม 2561
“กอช. มอบความสุขส่งท้ายปี 2561 ให้สมาชิก”
กองทุนการออมแห่งชาติ หรือ กอช. มุ่งส่งเสริมการออมให้ประชาชน มอบของขวัญส่งท้ายปีให้กับสมาชิกเดิมของ กอช. ที่มีเงินออมสะสมตั้งแต่ 5,000 บาทขึ้นไป พร้อมเชิญชวนผู้ที่สนใจสมัครเป็นสมาชิกใหม่กับ กอช. ร่วมรับโชคอีก 3 ต่อ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ขอมอบของขวัญส่งความสุขท้ายปีให้กับสมาชิก กอช. โดยเชิญชวนให้สมาชิก กอช. ที่มีเงินออมสะสมตั้งแต่ 5,000 บาทขึ้นไป ลงทะเบียนรับสิทธิคุ้มครองประกันอุบัติเหตุกับอาคเนย์สูงสุด 100,000 บาท หรือ ผู้สนใจจะสมัครเป็นสมาชิก กอช. ที่ธนาคารเพื่อการเกษตรและสหกรณ์การเกษตร (ธ.ก.ส.) ออมเงิน 5,000 บาทขึ้นไป รับโชคอีก 3 ต่อ สําหรับผู้สมัครสมาชิกใหม่
ต่อที่ 1 รับเงินสมทบจากรัฐบาลสูงสุด 100%
ต่อที่ 2 รับสลากออมทรัพย์ ธ.ก.ส. 100 บาท ลุ้นโชคเงินรางวัล 10 ล้านบาท (หมดเขตวันที่ 26 ธันวาคม 2561 เท่านั้น)
ต่อที่ 3 รับสิทธิคุ้มครองประกันอุบัติเหตุกับอาคเนย์สูงสุด 100,000 บาท (เงื่อนไขความคุ้มครองเป็นไปตามข้อกําหนดของอาคเนย์)
“สําหรับผู้ที่สนใจสมัครสมาชิก กอช. อายุตั้งแต่ 15 – 60 ปี เป็นแรงงานนอกระบบ แรงงานอิสระ นักเรียน นิสิตและนักศึกษา ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3 ไม่เป็นสมาชิกกองทุนบําเหน็จบํานาญข้าราชการ และไม่เป็นสมาชิกกองทุนสํารองเลี้ยงชีพ ที่สามารถใช้สิทธิในการสมัครเป็นสมาชิก กอช. จํานวนกว่า 21 ล้านคนทั่วประเทศ ที่จะได้เติมเต็มเงินออมหลังเกษียณเป็นรายเดือน เพื่อตอบโจทย์ความมั่นคงทางการเงิน
ทั้งนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลดแอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ ทั้งระบบ iOS และ Android หรือที่ www.nsf.or.th สอบถามข้อมูลเพิ่มเติมได้ที่สายด่วนเงินออม 02-049-9000 ทั้งนี้ ติดต่อสมัครสมาชิกและรับบริการอื่นๆ ของ กอช. ได้ที่เคาน์เตอร์เซอร์วิสทั่วประเทศ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ”
รัฐบาลไทย-ข่าวทำเนียบรัฐบาล-บก. เปิดรับสมัครผู้สังเกตการณ์เข้าร่วมโครงการจัดทำข้อตกลงคุณธรรม หมดเขต 31 ส.ค. นี้
วันพุธที่ 16 สิงหาคม 2560
บก. เปิดรับสมัครผู้สังเกตการณ์เข้าร่วมโครงการจัดทําข้อตกลงคุณธรรม หมดเขต 31 ส.ค. นี้
กรมบัญชีกลางเปิดรับสมัครผู้สังเกตการณ์เข้าร่วมโครงการจัดทําข้อตกลงคุณธรรม
กรมบัญชีกลางเปิดรับสมัครบุคคลที่มีความรู้ ความสามารถ และจิตอาสา ในด้านต่างๆ อาทิเช่น ด้านกฎหมาย ด้านโทรคมนาคมและเทคโนโลยีสารสนเทศ ด้านเศรษฐศาสตร์ การเงิน การคลัง ด้านการบริหารจัดการและบริหารธุรกิจ ด้านคมนาคมและการขนส่ง เป็นต้น เพื่อคัดเลือกขึ้นบัญชีรายชื่อผู้สังเกตการณ์ ในโครงการจัดทําข้อตกลงคุณธรรม เพื่อปฏิบัติหน้าที่เป็นผู้สังเกตการณ์ในโครงการจัดซื้อจัดจ้างของหน่วยงานภาครัฐ โดยเปิดรับสมัครตั้งแต่วันนี้จนถึง 31 สิงหาคม 2560
ทั้งนี้ ผู้ที่สนใจเข้าร่วมสังเกตการณ์ สามารถดาวน์โหลดใบสมัครได้ที่ เว็บไซต์กรมบัญชีกลาง www.cgd.co.th หัวข้อ “ข้อตกลงคุณธรรม” หรือที่เว็บไซต์ www.gprocurement.go.th และเข้ามายื่นใบสมัครด้วยตนเองหรือส่งจดหมายมาที่กลุ่มนโยบายการจัดซื้อโดยรัฐระหว่างประเทศ กรมบัญชีกลาง ถนนพระราม 6 แขวงสามเสนใน เขตพญาไท กรุงเทพมหานคร 10400 สอบถามข้อมูลเพิ่มเติมได้ที่โทร 02-217-7432-3 กลุ่มนโยบายการจัดซื้อโดยรัฐระหว่างประเทศ